Üritusel samuti sõna võtnud majandus- ja kommunikatsiooniminister Juhan Parts ütles, et tänapäeva maailm on avatud ning inimeste liikumine loomulik. Ta rõhutas, et rahvusvaheline kogemus on väga oluline. "Väikene rahvas, nagu eestlased saavad olla  tugevad ainult siis, kui nad on multikultuursed ja omavad laiemat maailmapilti," kommenteeris Parts. Tema sõnul on "Talendid koju!" esimene tõsine katse luua kontakti välismaal viibivate eestlastega. Ja need eestlased on vajadust selle kontakti järele väga selgelt väljendanud.